इसमें सिक्किम के राज्यपाल गंगा प्रसाद, मंदिर प्रबंधक समिति के अध्यक्ष सांसद आरके सिन्हा, भाजपा के प्रदेश अध्यक्ष नित्यानंद राय, पथ निर्माण मंत्री नंदकिशोर यादव, स्वास्थ्य मंत्री मंगल पांडे, दीघा विधायक संजीव चौरसिया, कुम्हरार विधायक अरुण सिन्हा, पूर्व विधायक नरेंद्र सिंह, रविनंदन सहाय, ऋतुराज सिन्हा, सुदामा प्रसाद सिन्हा आदि उपस्थित हुए। परिसर में ही भव्य कम्युनिटी हॉल व विवाह मंडप बनेगा। इसके लिए भूमि पूजन किया गया। मंदिर के पुजारी ने विधि विधान से भूमि पूजन कराया। सांसद आरके सिन्हा ने बताया कि मंदिर परिसर में बनने वाला सामुदायिक भवन छह मंजिला होगा। प्रधान सचिव सुदामा प्रसाद सिन्हा ने बताया कि मंदिर भी भव्य बनाया जा रहा है। मौके पर संदीप चंद्रा, प्रो. चंद्रमोहन राय सक्सेना, नवीन सिन्हा, संजय सिन्हा व सुबोध सिन्हा आदि मौजूद रहे।